open-index/open-wikipedia-markdown huggingface dataset:
Luettelo Suomen taajamista

**Luettelo Suomen taajamista** voi viitata seuraavina vuosina tehdyn taajamarajauksen mukaiseen luetteloon:

Tilastokeskuksen paperimuodossa julkaisemat taajamaluettelot:
* Luettelo Suomen taajamista 1960
* Luettelo Suomen taajamista 1970
* Luettelo Suomen taajamista 1980
* Luettelo Suomen taajamista 1985
* Luettelo Suomen taajamista 1990
* Luettelo Suomen taajamista 1995
* Luettelo Suomen taajamista 2000

Tilastokeskuksen julkaisematon taajamaluettelo:
* Luettelo Suomen taajamista 2005

Tilastokeskuksen Internetissä julkaisemat taajamaluettelot:
* Luettelo Suomen taajamista 2011
* Luettelo Suomen taajamista 2012
* Luettelo Suomen taajamista 2013
* Luettelo Suomen taajamista 2014
* Luettelo Suomen taajamista 2015
* Luettelo Suomen taajamista 2016
* Luettelo Suomen taajamista 2017
* Luettelo Suomen taajamista 2018
* Luettelo Suomen taajamista 2019
* Luettelo Suomen taajamista 2020
* Luettelo Suomen taajamista 2021
* Luettelo Suomen taajamista 2022
* Luettelo Suomen taajamista 2023

## Aiheesta muualla

* 
* 
* 
* 
* 
* 
* 
* Tilastokeskus: Taajama-aste alueittain 31.12.2011
* Tilastokeskus: Taajama- ja haja-asutusalueväestö iän ja sukupuolen mukaan kunnittain 31.12.2011 
* Tilastokeskus: Taajamat väkiluvun ja väestöntiheyden mukaan 31.12.2011
* Lounaispaikka  (YKR-taajamarajaukset vuosilta 1980, 1990, 2000 ja 2009 aineistossa Yhteiskunta > Asuminen ja rakentaminen)
Please Like Me

**Please Like Me** on australialainen komedia- ja draamasarja, jonka ensimmäinen jakso esitettiin ABC2-televisiokanavalla 28. helmikuuta 2013. Sarjan on luonut australialainen koomikko Josh Thomas, joka näyttelee myös sarjan päähenkilöä. Sarja käynnistyy, kun sarjan päähenkilön tyttöystävä jättää tämän, koska uskoo tämän olevan homoseksuaali.

Sarjaa oli aluksi tarkoitus esittää suositulla ABC1-televisiokanavalla, mutta se siirrettiin kakkoskanavalle. Sarjan tekijät epäilivät, että syynä on sarjan homoteemaisuus. ABC kuitenkin kiisti väitteen, sillä yhtiön edustajan mukaan nuorten aiheita käsittelevä televisiosarja vain sopii paremmin kakkoskanavalle. Puoli vuotta sarjan ensiesityksen jälkeen sitä alettiin esittää uusintana ykköskanavalla myöhäisillassa.

Sarjaa tuotettiin neljä tuotantokautta, ja toisen kauden esitys alkoi Yhdysvalloissa ja Australiassa elokuussa 2014. Suomessa ensimmäisen kauden jaksot julkaistiin Yle Areenassa Pride-viikolla 20. kesäkuuta 2014, jossa ne olivat katsottavissa kahden kuukauden ajan.

## Juoni
Sarjan päähenkilö on parikymppinen Josh, jonka tyttöystävä jättää hänet, koska uskoo Joshin olevan homo. Eron jälkeen Josh päätyy sänkyyn parhaan ystävänsä Tomin työkaverin Geoffreyn kanssa, mutta ei aio kertoa asiasta vanhemmilleen. Toisaalla Joshin äiti yrittää itsemurhaa, minkä seurauksena Josh joutuu muuttamaan takaisin äitinsä luokse.

## Näyttelijät

## Jaksot

## Lähteet

## Aiheesta muualla
* 
* Viralliset kotisivut 
* Sarja Yle Areenassa
Tomas von Rettig

**Tomas von Rettig** (s. 1980) on suomalainen liikemies, kilparatsastaja ja von Rettig -liikemiessuvun jäsen. Tomas von Rettig toimi vuoden 2016 alusta lähtien Rettig Group Oy:n toimitusjohtajana ja vuodesta 2019 lähtien hän on toiminut yhtiön hallituksen puheenjohtajana. Tätä ennen hän toimi Rettig Capitalin varatoimitusjohtajana, vuosina 2013–2015 rahoituksesta ja yrityskehityksestä vastaavana johtajana ja vuosina 2008–2011 Rettig Asset Managementin salkunhoitajana. Tomas von Rettig oli 2000-luvulla kansainvälinen kilparatsastaja ja kuului Suomen maajoukkueeseen. Tomas von Rettig on ollut naimisissa 2007–2010 Minna von Rettigin (o.s. Lehtinen) kanssa ja heillä on 2008 syntynyt tytär. Vuonna 2014 Tomas von Rettig meni naimisiin Mirella Koulliasin kanssa. Cyril von Rettig on Tomas von Rettigin isä.

## Lähteet
Brandon Pirri

**Brandon Pirri** (s. 10. huhtikuuta 1991 Toronto, Ontario) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Chicago Blackhawksin organisaatiota. Pirri on ennen pelannut NHL:ssä myös Anaheim Ducksissa, Florida Panthersissa, New York Rangersissa sekä Vegas Golden Knightsissa. Syyskuussa 2020 Golden Knights kauppasi Pirrin Chicago Blackhawksiin vaihdossa Dylan Sikuraan.

## Lähteet
’O sole mio

**’O sole mio** on napolilainen laulu, jonka nimi tarkoittaa suomeksi ”minun aurinkoni”.

Melodian säveltäjäksi sanotaan Eduardo di Capua, joka oletettavasti sävelsi sen huhtikuussa 1898. Myöhemmin ilmeni että se perustui Alfredo Mazzucchilta ostettuun kappaleeseen aiemmalta vuodelta. Lokakuussa 2002 torinolainen tuomari päätti Mazzucchin olleen laillisesti toinen säveltäjä 18 kappaleessa, koska ne sisälsivät hänen di Capualle säveltämiä ja myymiä melodioita.
Sanat kirjoitti napolin murteella Giovanni Capurro.

Vaikka laulusta on tullut yksi tunnetuimmista italialaisista melodioista, sen molemmat tekijät kuolivat nuorina ja köyhinä. Rojaltit menevät musiikinkustantamolle. Vuonna 2002 esiin nousi mahdollinen kolmas tekijä (tai hänen perikuntansa), joka työskenteli musiikkikustantamossa ja editoi laulua ennen sen julkaisemista. Pitkällisen pohdinnan jälkeen oikeus totesi että hänelläkin oli riittävä panos tekijänoikeuden muodostumiseen.

## Lähteet

## Aiheesta muualla
* [IMSLP-projektissa](https://imslp.org/wiki/O_sole_mio_(Di_Capua,_Eduardo)) 
* O Sole Mio äänitearkistossa
Teerasil Dangda

**Teerasil Dangda** (s. 6. kesäkuuta 1988 Bangkok, Thaimaa) on thaimaalainen jalkapalloilija, joka edustaa Primera Divisiónissa pelaavaa UD Almeríaa lainasopimuksella kotimaansa Muangthong Unitedista. Dangda pelaa myös Thaimaan jalkapallomaajoukkueessa. Hän on pelipaikaltaan keskushyökkääjä.

## Ura
Dangda aloitti ammattilaisuransa vuonna 2005 kotimaansa Royal Thai Air Forcessa. Seuraavana vuonna hän siirtyi Raj Prachaan, jossa hän oli joukkueensa paras maalintekijä yhdeksällä maalilla 18 ottelussa, ennen kuin matka jatkui maan suurseuraan Muangthong Unitediin. Siellä Dangda pelasi 15 ottelua ja teki seitsemän maalia, kunnes hän siirtyi Vietnamin liigan kautta Valioliigan suurseuraan Manchester Cityyn. Dangda ei pelannut yhden Englannin-kauden aikana yhtään peliä ja käytyään lainalla Raiffeisen Super Leaguen Grasshoppersissa Dangda palasi takaisin kotimaahansa ja Raj Prachaan. Seuraavana vuonna hän palasi Muangthong Unitediin, jossa pelatun viiden vuoden aikana Dangda nousi seuran yhdeksi tärkeimmistä pelaajista. Hän pelasi 156 ottelua ja teki 76 maalia. Kesällä 2014 Dangda siirtyi lainalle Espanjan La Ligan UD Almeríaan. Hänestä tuli ensimmäinen thaimaalainen kyseisessä sarjassa. Thaimaan jalkapallomaajoukkueessa Dangda debytoi vuonna 2007. Hän on pelannut maajoukkueessa 57 ottelua ja tehnyt niissä 28 maalia. Dangda on 183 senttimetriä pitkä.

## Lähteet
* http://www.transfermarkt.co.uk/teerasil-dangda/profil/spieler/65233
* http://www.national-football-teams.com/player/22946/Teerasil_Dangda.html
Michal Urban

**Michal Urban** (s. 1. huhtikuuta 1991 Pardubice, Tšekki) on tšekkiläinen alamäkiluistelija. Hänen paras yksittäinen sijoituksensa Red Bull Crashed Ice-kilpailussa on viides Moskovan kilpailusta maaliskuulta 2014. Urban kiinnostui alamäkiluistelusta, kun laji saapui ensimmäistä kertaa Tšekkiin vuonna 2005. Seuraavana vuonna Urban itse oli jo mukana kilpailussa. Hän poikkeaa suurimmasta osasta alamäkiluistelijoita siten, että hän ei ole koskaan harrastanut jääkiekkoa. Alamäkiluistelun lisäksi Urban on kilpaillut nuorempana pikaluistelussa. Nykyisin hän asuu synnyinkaupungissaan Pardubicessä.

## Lähteet
* http://www.redbullcrashedice.com/fi_FI/athlete/michal-urban
Javier Fernández

**Javier Fernández López** (s. 15. huhtikuuta 1991 Madrid, Espanja) on espanjalainen taitoluistelija, olympiamitalisti ja kaksinkertainen maailmanmestari.

Hän voitti yksinluistelun olympiapronssia vuoden 2018 talviolympialaisissa Pyeongchangissa pistein 305,24. Vuoden 2014 talviolympialaisissa Sotšissa hän jäi niukasti mitaleilta sijoittuen neljänneksi ja vuoden 2010 talviolympialaisissa Vancouverissa Fernández oli 14. sijalla. 

Fernández on historian ensimmäinen espanjalainen taitoluistelun MM-, EM- ja olympiamitalisti. Hän on voittanut yksinluistelun maailmanmestaruuden 2015 ja 2016, MM-pronssia 2013 ja 2014 sekä seitsemästi EM-kultaa (2013, 2014, 2015, 2016, 2017, 2018, 2019). Vuoden 2016 EM-kisoissa hän teki miesten yksinluistelussa arvokisahistorian korkeimmat yhteispisteet (302,77) ja voitti kultaa yli 60 pisteen erolla muihin mitalisteihin. Saman vuoden MM-kilpailuissa hän paransi ennätyspisteikseen 314,93. Fernández on myös kaksinkertainen Grand Prix finaalin hopeamitalisti (2014, 2015) ja kahdeksankertainen Espanjan mestari (2010, 2012–2018).  

Fernández eläköityi kilpailemisesta vuoden 2019 Euroopan mestaruuksien jälkeen. Hänen sisarensa Laura on jäätanssija ja on edustanut Espanjaa myös yksinluistelussa.

## Lähteet

## Aiheesta muualla
AACTA-palkinto

**AACTA-palkinnot** (*Australian Academy of Cinema and Television Arts Award* eli *AACTA Award*) ovat australialaisen Australian Academy of Cinema and Television Arts -järjestön vuosittain myöntämiä palkintoja parhaille australialaisille elokuville, televisiosarjoille ja alan henkilöille.

AACTA-palkintoja on jaettu vuodesta 2012 lähtien. Niitä edelsivät Australian elokuvainstituutin jakamat **AFI-palkinnot**. Palkintojen jakoa uudistettiin ja nimi vaihdettiin pyrkimyksenä nostaa palkinnon profiilia vastaamaan brittiläisiä Bafta-palkintoja ja Yhdysvaltain Oscareita. AACTA-palkinnon tunnukseksi kehitettiin Etelän ristin tähtikuviosta innoituksensa saanut palkintoveistos. Sen suunnitteli kuvanveistäjä Ron Gomboc.

## Lähteet
Viisi (albumi)

**Viisi** on suomalaisen lauluyhtye Viiden esikoisalbumi, joka julkaistiin 31. maaliskuuta 2010. Albumin on tuottanut Miikka Huttunen. Kaikki albumin kappaleet on säveltänyt yhtyeen jäsen Virpi Eroma. Sanoituksia sille ovat tehneet muun muassa Heimo Hatakka, Inka Nousiainen ja Mariska. Albumilta julkaistiin 25. tammikuuta 2010 singlenä kappale ”Tiesin jo silloin”. Myöhemmin samana vuonna ”Hillittyy ja hallittuu” julkaistiin myös singlenä.

Albumi nousi kahdeksi viikoksi Suomen viralliselle albumilistalle, parhaimmillaan 30. sijalle.

## Kappaleet

## Lähteet
The Normal Heart

**The Normal Heart** (Yle TV1 -kanavan esityksessä nimellä **Tuntematon vihollinen**) on vuonna 2014 ensi-iltansa saanut Ryan Murphyn ohjaama HBO:n televisioelokuva. Sen on käsikirjoittanut Larry Kramer ja se perustuu hänen samannimiseen Tony-palkittuun näytelmäänsä vuodelta 1986. Se kertoo HIV-AIDS-epidemian alkuvaiheista New Yorkissa vuodesta 1981 vuoteen 1984. Elokuvan pääosissa ovat Mark Ruffalo, Matt Bomer, Taylor Kitsch, Jim Parsons, Alfred Molina ja Julia Roberts. Elokuva sai ylistävän vastaanoton sekä yleisöltä että kriitikoilta ja sai yhteensä 16 Emmy-ehdokkuutta voittaen palkinnon parhaasta televisioelokuvasta. 

## Näyttelijät

## Tuotanto
Elokuvan kuvaukset alkoivat New Yorkissa 8. kesäkuuta 2013. Matt Bomer laihdutti elokuvaa varten noin 18 kiloa näyttääkseen AIDS-potilaalta. 

## Vastaanotto
Elokuva on saanut ylistävän vastaanoton. Rotten Tomatoes -sivuston mukaan 45 arvostelun perusteella laskettuna kriitikoiden arvosteluista 93 prosenttia oli positiivisia. Elokuva sai yhteensä 16 Emmy-ehdokkuutta ja se palkittiin parhaasta televisioelokuvasta. Mark Ruffalo sai ehdokkuuden parhaasta miespääosasta minisarjassa tai televisioelokuvassa ja Julia Roberts sai ehdokkuuden parhaasta naissivuosasta minisarjassa tai televisioelokuvassa. Jim Parsons, Joe Mantello, Alfred Molina ja Matt Bomer saivat kaikki ehdokkuudet parhaasta miessivuosasta minisarjassa tai televisioelokuvassa.

## Lähteet

## Aiheesta muualla
*
Intianjättiorava

**Intianjättiorava** (*Ratufa indica*) eli intianjättiläisorava on jättioravien eli aasianjättioravien sukuun kuuluva laji. Pituus kuonosta hännän tyveen on keskimäärin 36&nbsp;cm. Häntä on yhtä pitkä tai pidempi kuin muu ruumis. Väriltään eläin on selkäpuolelta punaruskea ja alapuolelta kermanvaalea. Intianjättioravaa tavataan vain Intiassa. Se oleskelee enimmäkseen puissa ja elää yksin paritteluaikaa lukuun ottamatta. Eläin on päiväaktiivinen ja kaikkiruokainen.

Intianjättiläisoravalla on neljä alalajia, joista yksi – *Ratufa indica dealbata* – on kuollut sukupuuttoon.

## Lähteet

## Aiheesta muualla
GFM

**GFM** on Helsingissä syyskuussa 2013 perustettu pop-yhtye, joka sai alkunsa GodFM-nimisestä yhtyeestä 2005. GFM:n ensimmäinen single "Onnellinen" julkaistiin 30. joulukuuta 2013. Single pysyi iTunesin TOP5:ssä viikon verran julkaisustaan ja oli vuoden 2014 ensimmäisen Latauslistan sijalla 22. Yhtye julkaisi ensimmäisen albuminsa "X" vuonna 2014. Tämän jälkeen GFM on julkaissut useita singlejä, kuten "Huoleton Sydän" vuonna 2016 ja ”Kaikki maailman valot (feat. Juhani Tikkanen)” vuonna 2018.

## Historia

### Yhtyeen perustaminen ja X (2013–2015)
Yhtye perustettiin syyskuussa 2013, kun jo noin kymmenen vuotta musiikkia yhdessä tehneet bändin jäsenet alkoivat työstää uutta materiaalia, josta myöhemmin samana syksynä syntyi yhtyeen ensimmäinen single "Onnellinen". Yhtye keikkaili ensimmäisen kerran Maata näkyvissä -festareilla marraskuussa 2013 ja herätti heti yleisön huomion energisellä showllaan ja EDM-vaikutteisella tuoreella materiaalillaan. Samana syksynä ja seuraavana keväänä bändi keikkaili joitakin keikkoja ja valmisteli materiaalia yhtyeen ensimmäistä albumia varten. Toukokuussa 2014 yhtye meni studioon ja alkoi äänittää albumia, joka sai myöhemmin nimekseen "X". Tuottajaksi valittiin Pete Matara. Albumi julkaistiin elokuun lopussa ja sen toinen single "Sun Unelmaa" julkaistiin kesäkuun lopussa 2014. Marraskuussa 2015 yhtye esiintyi Maata Näkyvissä -festareilla "viimeistä kertaa 261 päivään", jääden keikkatauolle valmistelemaan uutta materiaalia.

### Paluu keikkalavoille ja Huoleton Sydän (2016–2019)

Yhtye palasi keikkatauolta elokuussa 2016 ja julkaisi digitaalisesti uuden "Huoleton Sydän"-singlen, joka nousi heti julkaisupäivänään iTunesin kärkisijoille. Samana syksynä yhtye palasi keikkalavoille mm. Maata Näkyvissä -festareilla, jossa se esiintyi noin 10 000 kuulijalle. 
Loppuvuodesta 2017 yhtye julkaisi uuden singlen musiikkivideon kanssa nimellä (No) Church In The Wild. Kappale sai hyvän vastaanoton ja keräsi kiitosta kantaaottavuudestaan. 

Vuosina 2016–2018 yhtye on keikkaillut aktiivisesti erilaisissa tapahtumissa esiintyen tuhansille kuulijoille ympäri Suomen.

Syksyllä 2018 GFM julkaisi yllätyksellisesti kaksi uutta singleä: ”Enemmän ku $$$” sekä yhteistyössä Juhani Tikkasen kanssa sävelletyn ”Kaikki maailman valot”, joka keräsi heti ensimmäisinä viikkoinaan Spotifyssä noin 20 000 kuuntelukertaa.

Syksyllä 2019 GFM ilmoitti jäävänsä uudelleen määrittelemättömän pituiselle tauolle. Motiivina yhtye näki, että sen pitäisi "syntyä joillain tavoin uudestaan". Yhtye aloitti taukonsa 16.11.2019 MNF-festareilla esiintymisen jälkeen.

## Julkaisut
### Albumit
* 

### Singlet
* Onnellinen (2013)
* Sun unelmaa (2014)
* Huoleton Sydän (2016)
* (No) Church In The Wild (2017)
* Enemmän ku $$$ (2018)
* Kaikki maailman valot (2018)

## Lähteet
Hardcore hip hop

**Hardcore hip hop** on hip hopin alalaji, jolle ominaisia piirteitä voivat olla muun muassa usein vihainen tai vähintäänkin tavallista energisempi räppäys, aggressiiviset sanoitukset, voimakas ja kärjistävä mielipiteiden ilmaisu sekä raskassointisemmat biitit. Vaikka useat artistit määrittelevät itsensä puhtaasti hardcore hip hop-artisteiksi, sitä voidaan käyttää myös sateenvarjoterminä kaikelle muuta hip hopia synkemmälle tai väkivaltaisemmalle musiikille kuten gangsta rapille, horrorcorelle tai drillille. Voidaankin sanoa, että esimerkiksi valtaosa gangsta rapista on hardcore hip hopia mutta harvoin hardcore hip hop on gangsta rapia.

Käsitteenä alalaji on hyvin löyhä ja määritelmä on usein varsinkin biittien suhteen hyvin kuulijakohtainen. Yleiset teemat ovat kuitenkin usein samoja ja niitä ovat muun muassa väkivalta, aseet, nihilismi, päihteet, seksi, mielenterveysongelmat, lähiöelämä, poliittinen aktivismi ja kritiikki muita artisteja kohtaan.

## Artisteja
### Ulkomaisia

* Eminem
* DMX
* M.O.P
* Wu-Tang Clan
* Tech N9ne
* Ice Cube
* Jedi Mind Tricks
* Redman
* Immortal Technique
* Kool G Rap
* Big Pun
* Necro
* KRS-One
* Public Enemy
* Canibus
* Big L
* La Coka Nostra
* N.W.A
* Capone-N-Noreaga
* Sido
* Cypress Hill
* Vinnie Paz
* Krizz Kaliko
* Three 6 Mafia
* Ill Bill
* Snowgoons
* Jewelz
* Prophet Posse
* XXXTentacion

### Suomalaisia

* Korpilaki
* Sairas T
* Altis
* Ambassa
* Amoc
* Julma-Henri
* Ironface
*Mikidimaski
* Eino Antiwäkki
* Petos
* Lasse K
* Emesis
* Bulle
* Steen1
* Konna
* Korstoraatio
* Opaali
* Notkea Rotta
* Selittämätön
* Tommishock
* Agenda
* Juan Muteniac
* Retale
* Panama Rayo
* Solonen
* Kosola
* Ezkimo
Sarita

**Sarita** on naisen etunimi, alkujaan espanjalainen diminutiivimuoto nimestä Saara (Sarah). Nimi esiintyy myös Intiassa, jossa se johtuu *virtaavaa* merkitsevästä sanskritin sanasta.

Suomessa nimi Sarita on vuoden 2019 loppuun mennessä annettu noin 1&nbsp;190 henkilölle.
 Saritan nimipäivä on 19. heinäkuuta. Nimi lisättiin kalenteriin vuonna 2015.

## Tunnettuja Saritoja

* Sarita Choudhury (s. 1966), brittiläinen näyttelijä
* Sarita Friman-Korpela (s. 1975), suomalainen romanitutkija ja neuvotteleva virkamies
* Sarita Koskelin, ent. *Harma*, suomalainen televisiotuottaja
* Sarita Montiel, oik. *Maria Antonia Abad* (1928–2013), espanjalainen näyttelijä ja laulaja
* Sarita Skagnes (s. 1969), norjalainen kirjailija ja ihmisoikeusaktivisti

## Lähteet
Merton

**Merton** *(London Borough of Merton)* on yksi Lontoon 32:sta kaupunkipiiristä ja sijaitsee Wandsworthin eteläpuolella. Sen pinta-ala on 38 neliökilometriä, ja siellä asui vuonna 2017 noin  ihmistä. Merton sai nykyiset rajansa vuonna 1965, kun Mitcham, Wimbledon ja Merton and Morden yhdistettiin yhdeksi kaupunkipiiriksi. 

## Lähteet
Juuttiviha

**Juuttiviha** oli Kalmarin unionin hajoamiseen liittyvä sota, jonka aikana unionikuningas Hannu I:n joukot ahdistelivat Suomen rannikkoa.

## Taustaa
Kalmarin unionin maiden unionikuningas Hannu I kruunattiin Ruotsin kuninkaaksi marraskuussa 1497 tämän lyötyä valtionhoitajan Sten Sture vanhemman joukot Rotebron taistelussa syyskuussa 1497. Hannun yritykset vahvistaa kuninkaanvaltaa Ruotsissa aiheuttivat kuitenkin vastustusta, minkä seurauksena osa valtaneuvoksista nousi kesällä 1501 uuteen kapinaan. Seuraavana vuonna kapinalliset ulottivat valtansa myös Suomeen.

## Sodan tapahtumat
1507–1509 kuninkaan joukot ahdistelivat laivoillaan Suomen ja Ahvenanmaan rannikkoja ja valloittivat väliaikaisesti Kastelholman linnan Ahvenanmaalla sekä polttivat muun muassa Porvoon ja Turun kaupungit. Turun tuomiokirkko menetti samalla merkittävän osan arvoesineistään. Merellä tanskalaiset kaapparit häiritsivät Viipurin kauppayhteyksiä. Nostoväki ei kyennyt torjumaan äkisti mereltä ilmaantuvia hyökkääjiä, eikä sitä voitu pitää jatkuvasti aseissa.

## Jälkiseuraukset
Lyypekki ja sen hansaliittolaiset liittyivät 1509 sotaan kuningas Hannua vastaan, minkä seurauksena tämä joutui vetämään laivastonsa Juutinrauman suojaksi ja menetti samalla Itämeren herruuden. Merikaupan tappiot sekä sotalaivastojen ylläpitokustannukset saivat osapuolet solmimaan aselevon huhtikuussa 1512. Valtionhoitaja Svante Niilonpoika oli kuollut talvella, ja hänen seuraajastaan käytiin valtaneuvosten kesken ankaraa kamppailua. Seuraavana vuonna kuoli myös kuningas Hannu, jota seurasi hänen poikansa Kristian II.

## Katso myös
* Vanha viha
* Ruotsin vapaussota

## Lähteet
* 

### Viitteet
Karen Harup

**Karen Margrethe Harup** (20. marraskuuta 1924 – 19. heinäkuuta 2009) oli tanskalainen uinnin olympiavoittaja. Lontoon kesäolympialaisissa 1948 hän voitti kultaa 100 metrin selkäuinnissa ajalla 1.14,4 ja saavutti hopeaa 400 metrin vapaauinnissa ajalla 5.21,2 sekä 4&nbsp;×&nbsp;100&nbsp;metrin vapaauintiviestissä. Monte Carlon EM-kilpailuissa 1947 hän voitti kultaa 100 metrin selkäuinnissa, 400 metrin vapaauinnissa ja 4&nbsp;×&nbsp;100&nbsp;metrin vapaauintiviestissä.

Harup nimettiin uinnin kunniagalleriaan (International Swimming Hall of Fame) vuonna 1975.

## Lähteet
* http://www.sports-reference.com/olympics/athletes/ha/karen-margrethe-harup-1.html 
* http://politiken.dk/sport/article756119.ece
* http://www.ishof.org/Honorees/75/75kharup.html 

### Viitteet
Sutton (Lontoon alue)

**Sutton** on alue Lontoon Suttonin kaupunkipiirissä, joka muodostettiin Suttonista ja muista alueen kylistä vuonna 1965. Suttonin kylä mainittiin nimeltä jo vuonna 1086 kirjoitetussa Domesday Bookissa.

## Lähteet

## Aiheesta muualla
Joulun lauluja

**Joulun lauluja** voi tarkoittaa seuraavia:

* *[[Joulun lauluja (kokoelma)|Joulun lauluja]]*, vuonna 1957 julkaistu kokoelma-albumi
* *[[Joulun lauluja (Martti Talvelan albumi)|Joulun lauluja]]*, Martti Talvelan vuonna 1989 julkaistu albumi
* *[[Joulun lauluja (Viiden albumi)|Joulun lauluja]]*, lauluyhtye Viiden vuonna 2010 julkaistu albumi
* *[[Joulun lauluja (Johanna Kurkelan albumi)|Joulun lauluja]]*, Johanna Kurkelan vuonna 2013 julkaistu albumi
Nuša Derenda

**Nuša Derenda**, oikealta nimeltään **Anuška Žnideršič** (s. 30. maaliskuuta 1969 Brežice, Slovenia) on slovenialainen laulaja. Hän edusti Sloveniaa Eurovision laulukilpailussa 2001 Kööpenhaminassa, Tanskassa, jossa hän sijoittui seitsemänneksi.

## Aiheesta muualla
* Eurovision 2001: Slovenia’s Nuša Derenda in focus Eurovisionary
Korisliiga-kauden 2013–2014 kokoonpanot

Koripallon Suomen miesten pääsarjassa, Korisliigassa, pelasi kaudella 2013–2014 12 joukkuetta. Korisliigan herrasmiessopimus rajasi kunkin joukkueen ottelukokoonpanon ulkomaalaispelaajat kolmeen. Pelaajien kansalaisuus on ilmoitettu Suomen Koripalloliiton tietojen mukaisesti: pelaajilla on voinut olla useamman maan kansalaisuus. Luettelossa ovat mainittuna kaikki Korisliigassa peliaikaa kaudella 2013–1014 kirjauttaneet pelaajat. Kesken kauden joukkueesta lähteneestä pelaajasta on ilmoitettu vain tämän aika joukkueessa.

## Joukkueiden kokoonpanot
### [[Kataja Basket Club|Joensuun Kataja]]

### [[Kauhajoen Karhu (koripallo)|Kauhajoen Karhu]]

### [[Korikobrat]]

### [[Kouvot]]

### [[KTP-Basket]]

### [[Namika Lahti]]

### [[Lappeenrannan NMKY|Namika Lappeenranta]]

### [[Loimaan Korikonkarit|Nilan Bisons]]

### [[Vilpas Vikings|Salon Vilpas]]

### [[Tampereen Pyrintö (koripallo)|Tampereen Pyrintö]]

### [[Tapiolan Honka]]

### [[Korihait|UU-Korihait]]

## Lähteet
*  (Joukkueiden kapteenit)

### Viitteet
Resurrection (Anastacian albumi)

**Resurrection** on yhdysvaltalaisen laulaja-lauluntekijä Anastacian kuudes studioalbumi, joka julkaistiin 2. toukokuuta 2014. Albumi menestyi kohtalaisen hyvin Euroopassa, jossa se pääse albumilistoilla viiden parhaan joukkoon Italiassa, Saksassa ja Sveitsissä. Alankomaissa ja Isossa-Britanniassa se ylsi kymmenen parhaan joukkoon. Suomessa albumi nousi vain yhdeksi viikoksi Suomen viralliselle albumilistalle, 38. sijalle.

## Kappaleet

### Deluxe  version bonuskappaleet
# 
# 
# 
# 

### iTunesin bonuskappale
# 

## Arvostelut
* Click Music: 
* Renowned for Sound: 

## Lähteet
G.B.F.

**G.B.F.** (*Gay Best Friend*) on 2013 ensi-iltansa saanut Darren Steinin ohjaama yhdysvaltalainen independent-komediaelokuva. Se esitettiin ensimmäisen kerran Tribecan elokuvajuhlilla 19. maaliskuuta 2013, ja teatteriensi-iltansa se sai Yhdysvalloissa 17. tammikuuta 2014. Suomessa elokuva on esitetty Helsingin Vinokinossa 8. marraskuuta 2013. 

## Juoni
Elokuva kertoo high schoolia käyvistä parhaista ystävyksistä Tannerista ja Brentistä, jotka ovat ”kaappihomoja”. Toinen heistä haluaisi valokeilaan ja koulun suosituimmaksi jätkäksi, toinen taas ei kaipaa huomiota ja tahtoisi valmistua lukiosta kaikessa rauhassa. Sosiaalinen sodankäynti puhkeaa esikaupungin lukiossa, kun sen kolme "clique"-kuningatarta keksivät teinityttöjen "must-haven": homoseksuaalin saamisen parhaaksi ystäväksi. Brent uskoo, että kaapista tuleminen voi toteuttaa hänen unelmansa koulun ihailluimpana poikana ja varmistaa valokeilaan pääsyn. Tanner ennättää vahingossa edelle, ja vastoin tahtoaan hänestä tuleekin tyttöjen uusi "GBF", joka on Brentin sijaan valokeilassa. Koulun kuningattaria edustavat kaunis Fawcett, joka hallitsee paikkaa kaikkein rikkaimpana ja kuuluisimpana, lahjakas Caprice joka vetää vähemmistö- ja teatteriopiskelijoiden ryhmiä, sekä kiltti mutta hupsu konservatiivien uskontoryhmää johtava mormoni 'Shley.

## Rooleissa

## Vastaanotto
*G.B.F.* sai Yhdysvalloissa pääosin positiivisia arvosteluja ja tuotti budjettinsa kolminkertaisesti, eli se oli myös kassamenestys. Elokuvan ensi-ilta oli Grauman’s Chinese Theatressa Hollywoodissa. MPAA antoi elokuvalle R-luokituksen sen seksuaalisista viittauksista.

## Aiheesta muualla
*
Michael Kühnen

**Michael Kühnen** (21. kesäkuuta 1955 Bonn – 25. huhtikuuta 1991 Kassel) oli saksalainen uusnatsijohtaja. Hän oli ensimmäisiä julkisuudessa natsismia kannattaneita henkilöitä toisen maailmansodan jälkeisessä Länsi-Saksassa ja myös aikansa tunnetuin saksalainen uusnatsi.

Kühnen toimi aluksi äärioikeistolaisen NPD-puolueen nuorisojärjestössä 1970-luvun alusta lähtien ja vaikutti sen jälkeen avoimesti uusnatsistisissa ryhmittymissä. Hän palveli lyhyen aikaa luutnanttina Länsi-Saksan armeijassa, josta Kühnen kuitenkin erotettiin vuonna 1977 natsipropagandan levittämisen vuoksi. Armeijan jälkeen hän perusti oman natsijärjestön, joka teki yhteistyötä useiden muiten uusnatsiorganisaatioiden kanssa ja syyllistyi muun muassa useisiin pankkiryöstöihin sekä muihin asellisiin iskuihin. Vuonna 1979 Kühnen tuomittiin kolmen ja puolen vuoden vankeusrangaistukseen.

1980-luvun aikana hän toimi erilaisissa äärioikeistolaisissa ja natsistisissa ryhmittymissä saaden vuonna 1985 neljän vuoden vankeustuomion. Vuonna 1986 Kühnen ilmoitti olevansa homoseksuaali, mikä johti hänen vaikutusvaltansa laskuun Saksan uusnatsiliikkeessä. Kühnen itse piti esikuvanaan 1930-luvun alussa natsipuolueessa vaikuttanutta Ernst Röhmiä, joka oli myös homo. Kühnenin mielestä homoseksuaalit soveltuivat uusnatsiliikkeiden toimintaan erinomaisesti, koska he pystyivät perheettöminä tiukemmin sitoutumaan niiden toimintaan. Vapauduttuaan vankilasta vuonna 1988 Kühnen perusti jälleen uusia uusnatsiryhmiä, jotka kuitenkin jäivät lyhytaikaisiksi. Viimeisen kerran hän oli julkisuudessa huhtikuun alussa 1991, jolloin Kühnen mellakoi johtamansa skinhead-ryhmän kanssa Puolan vastaisella raja-asemalla, vastustaen sen avaamista. Kühnen kuoli sairaalassa AIDS:iin liittyviin tauteihin vielä saman kuun aikana. Vaikka hän oli itse homoseksuaali, tekivät Kühnenin johtamat ryhmät lukuisia väkivaltaisia hyökkäyksiä ulkomaalaisten lisäksi myös seksuaalivähemmistöjä kohtaan.

## Lähteet
Waltham Forest

**Waltham Forest** *(London Borough of Waltham Forest)* on yksi Lontoon 32:sta kaupunkipiiristä ja sijaitsee kaupunkialueen koillisosassa. Sen pinta-ala on 39 neliökilometriä, ja siellä asui vuonna 2017 noin  ihmistä. Waltham Forest sai nykyiset rajansa vuonna 1965, kun Chingford, Leyton ja Walthamstow yhdistettiin yhdeksi kaupunkipiiriksi.

## Liikenne
Lontoon metron Central Line ja Victoria Line kulkevat piirin kautta.

## Lähteet

## Aiheesta muualla
* http://www.independent.co.uk/property/why-is-everybody-moving-to-waltham-forest-9608301.html
Appelsiinien sota

**Appelsiinien sota** (, ) oli vuonna 1801 osana Ranskan vallankumoussotia käyty kolmisen viikkoa kestänyt sota, jossa Espanja ja Ranska hyökkäsivät Portugaliin.

Napoleon oli vuonna 1800 vaatinut Portugalia taipumaan taloudelliseen ja poliittiseen yhteistyöhön Ranskan kanssa sekä luovuttamaan huomattavan osan alueistaan Ranskalle. Portugalin kieltäydyttyä ranskalaiset joukot saapuivat maahan huhtikuussa 1801. Espanjan armeija aloitti hyökkäyksensä Portugaliin Manuel de Godoyn johtamana 20. toukokuuta 1801. Espanjalaiset saavuttivat heti sodan alussa merkittävän voiton valtaamalla lähellä rajaa sijainneen Olivenzan kaupungin. Pian voiton jälkeen Godoy lähetti Elvasin luota poimittuja portugalilaisia appelsiineja Espanjan kuningattarelle merkiksi siitä, että hän aikoi jatkaa etenemistään Lissaboniin saakka. Sota sai tästä nimen ”appelsiinien sota”. Sotaretki voitiin kuitenkin pian tämän jälkeen lopettaa, sillä Olivenzan katastrofaalisen tappion jälkeen Portugali oli valmis rauhaan. Kesäkuussa solmitussa Badajozin rauhassa Portugali myöntyi sulkemaan satamansa brittiläisiltä aluksilta, antamaan Ranskalle etuaseman ulkomaankaupassaan, maksamaan sotakorvauksia sekä luovuttamaan Olivenzan Espanjalle ja osan Brasiliasta Ranskalle.

## Lähteet
Playing with Fire

**Playing with Fire** voi tarkoittaa ainakin seuraavia:

## Musiikki

** Albumit **
* *[[Playing with Fire (Dervishin albumi)|Playing with Fire]]*, Dervishin albumi vuodelta 1995
* *[[Playing with Fire (Kevin Federlinen albumi)|Playing with Fire]]*, Kevin Federlinen  albumi vuodelta 2006
* *[[Playing with Fire (Dave Kilminsterin albumi)|Playing with Fire]]*, Dave Kilminsterin albumi vuodelta 2004
* *[[Playing with Fire (Jennifer Nettlesin albumi)|Playing with Fire]]*, Jennifer Nettlesin albumi vuodelta 2016
* *[[Playing with Fire (Paula Selingin ja Ovin albumi)|Playing with Fire]]*, Paula Selingin ja Ovin albumi vuodelta 2010
* *[[Playing with Fire (Spacemen 3:n albumi)|Playing with Fire]]*, Spacemen 3:n albumi vuodelta 1989
* *[[Playing with Fire (Frank Yamman ja Piranpan albumi)|Playing with Fire]]*, Frank Yamman ja Piranpan albumi vuodelta 1999

* *[[Playing w/ Fire]]*, Redveilin EP vuodelta 2023

** Kappaleet **
* ”Playing with Fire”, Blackpinkin kappale vuodelta 2016
* ”Playing with Fire”, Darinin kappale vuodelta 2013
* ”Playing with Fire”, Liam Cacatian Thomassenin kappale vuodelta 2016
* ”Playing with Fire”, Gina, Dale Haze and the Championsin kappale vuodelta 1985
* ”Playing with Fire”, N-Dubzin kappale vuodelta 2010
* ”Playing with Fire”, Paula Selingin ja Ovin kappale vuodelta 2010
* ”Playing with Fire”, Plan B:n kappale vuodelta 2012
* ”Playing with Fire”, Bullet for My Valentinen kappale vuoden 2013 albumilta *[[Temper Temper (Bullet for My Valentinen albumi)|Temper Temper]]*
* ”Playing with Fire”, Chelsea Grinin kappale vuoden 2014 albumilta *[[Ashes to Ashes (Chelsea Grin album)|Ashes to Ashes]]*
* ”Playing with Fire”, Shannon Curfmanin kappale vuoden 1999 albumilta *[[Loud Guitars, Big Suspicions]]*
* ”Playing with Fire”, Dead by Aprilin kappale vuoden 2017 albumilta *[[Worlds Collide (Dead by Aprilin albumi)|Worlds Collide]]*
* ”Playing with Fire”, Emeryn kappale vuoden 2005 albumita *[[The Question (Emeryn albumi)|The Question]]*
* ”Playing with Fire”, Brandon Flowersin kappale vuoden 2010 albumilta *[[Flamingo (albumi)|Flamingo]]*
* ”Playing with Fire”, Forever the Sickest Kidsin kappale vuoden 2013 albumilta *[[J.A.C.K.]]*
* ”Playing with Fire”, Richard Marxin kappale vuoden 1991 albumilta *[[Rush Street (albumi)|Rush Street]]*
* ”Playing with Fire”, Brad Paisleyn kappale vuoden 2008 albumilta **
* ”Playing with Fire”, Thomas Rettin kappale vuoden 2015 albumilta *[[Tangled Up (Thomas Rhettin albumi)|Tangled Up]]*
* ”Playing with Fire”, Lil Waynen kappale vuoden 2008 albumilta *[[Tha Carter III]]*
Secrets

**Secrets** voi tarkoittaa seuraavia:

* Salaisuuksia (), Frank Borzagen ohjaama draamaelokuva vuodelta 1924
* *[[Secrets (levy)|Secrets]]*, Herbie Hancockin jazz-funk-levy vuodelta 1976
* ”Secrets”, Miley Crusin kappale vuodelta 2025.
WarioWare: Twisted!

**WarioWare: Twisted!**, tunnetaan Japanissa nimellä **Mawaru Made in Wario** on Nintendon julkaisema toiminta/pulmapeli Game Boy Advancelle. Peli on kolmas osa *WarioWare*-pelisarjaa. Peli julkaistiin alun perin Japanissa 14. lokakuuta 2004 ja myöhemmin myös Australiassa ja Pohjois-Amerikassa.

Pelillä on keskiarvona GameRankingsissa 87.79 % ja Metacriticissä 88/100. IGN antoi pelille arvosanaksi 9.5/10 ja GameSpot 8.8/10.

## Lähteet

## Aiheesta muualla

* Peli Super Mario Wikissä
Ääni minaretista

**Ääni minaretista** () on vuonna 1923 ensi-iltansa saanut Frank Lloydin ohjaama yhdysvaltalainen mykkä melodraamaelokuva, jonka pääosissa ovat Norma Talmadge ja Eugene O’Brien.

*Ääni minaretista* perustuu Robert Hichensin näytelmään *[[Ääni minaretista (romaani)|Ääni minaretista]]* (1919), jonka pohjalta Frances Marion laati elokuvan käsikirjoituksen. Elokuvan tuottajina olivat Joseph M. Schenck ja Norma Talmadge, ja elokuvan tuotantoyhtiönä toimi Norma Talmadge Film Corporation. *Ääni minaretista* sai Yhdysvaltain ensi-iltansa Ohion Clevelandissa 28. tammikuuta vuonna 1923. Maanlaajuinen ensi-ilta oli 11. maaliskuuta. Suomessa elokuva sai ensi-iltansa 11. marraskuuta vuonna 1923. First National Pictures oli elokuvan levittäjäyhtiö. Nykyään *Ääni minaretista* -elokuvan oletetaan olevan kadonnut.

## Juoni

Lady Adrienne Carlyle (Norma Talmadge) lähtee Mumbaista, missä hänen tyrannimainen aviomiehensä lordi Leslie Carlyle (Edwin Stevens) on kuvernöörinä, ja suuntaa Englantiin. Laivalla lady Adrienne tapaa Andrew Fabianin (Eugene O’Brien), joka opiskelee papiksi. Andrew suostuttelee Adriennen liittymään hänen pyhiinvaellusmatkalleen pyhään maahan. He rakastuvat, mutta Adrienne palaa aviomiehensä luokse, kun kuulee tämän heikentyneestä terveydestä. Myöhemmin Englannissa Adrienne ja Leslie tapaavat Andrew’n. Epäilevä Leslie huijaa Adriennea ja Andrew’ta tunnustamaan rakkautensa toisiaan kohtaan. Pian tämän jälkeen lordi Carlyle äkillisesti kuolee sairauskohtaukseen, ja Adrienne ja Andrew saavat toisensa.

## Näyttelijät

## Lähteet

## Aiheesta muualla
* 
* 
* 
* ''Ääni minaretista'' TCM Movie Databasessa 
* ''Ääni minaretista'' Silent eran sivustolla
Jesse James (täsmennyssivu)

**Jesse James** voi viitata ainakin seuraaviin:

## Henkilöitä
* Jesse James (1847–1882), yhdysvaltalainen lainsuojaton
* Jesse James (s. 1989), yhdysvaltalainen näyttelijä
* Jesse G. James (s. 1969), yhdysvaltalainen televisiopersoona ja toimitusjohtaja

## Muita
* *[[Jesse James (albumi)|Jesse James]]*, Lucky Luke -albumi
* *[[Jesse James – suuri seikkailija]]* (*Jesse James*), Henry Kingin ohjaama lännenelokuva vuodelta 1939
* *[[Jesse James (vuoden 1957 elokuva)|Jesse James]]* Nicholas Rayn ohjaama lännenelokuva vuodelta 1957
Rotel Tours

**Rotel Tours** on saksalainen matkailuyritys, joka järjestää matkoja hotellibussien (rotellien) avulla ympäri maailman. "Rotelli" on lyhenne sanoista "rullaava hotelli" (). Rotellissa yhdistyvät bussimatkailu ja majoitus, minkä ansiosta matkanteko on riippumatonta kohdealueen palveluista.

Rotellin majoitustilat sijaitsevat joko bussissa (integroitu rotelli) tai bussin perässä vedettävässä rotelliperäkärryssä. Majoitustilat ovat tiiviisti kolmessa kerroksessa ja muistuttavat kapselihotellia. Tarjolla on sekä yhden että kahden henkilön nukkumakapseleita. Rotellissa on myös keittiö, jonka avulla henkilökunta tarjoilee matkailijoille aamupalaa ja muita aterioita. Matkaan mahtuu mukaan kerralla 20–40 matkustajaa.

Rotellin keksi ja patentoi saksalainen Georg Höltl, joka halusi tarjota asiakkailleen edullisen, mutta telttamajoitusta mukavamman tavan matkustaa. Ensimmäinen rotellimatka tehtiin vuonna 1959 Münchenistä Jerusalemiin.

Rotellimatkoja tehtiin myös Suomeen 1960- ja 1970-luvulla. Ylen haastattelussa rotellituristeja arvosteltiin tuolloin siitä, etteivät he tuoneet tuloja paikallisille yrittäjille, koska majoitus ja eväät olivat omasta takaa matkassa mukana. Myös viranomaiset puuttuivat asiaan. Linja-auton perässä vedettävä rotellivaunu kiellettiin ja ne määrättiin Suomessa vedettäväksi kuorma-autolla, jonka piti olla suomalainen. Säännöstä alettiin tehovalvoa kesällä 1977 kesken parhaan lomamatkasesongin, ja joidenkin rotelliseurueiden matka keskeytettiin.

Myös nykyisin rotelliautoja näkyy ajoittain Suomessa.  Pohjoismaissa rotellimatkoja järjestetään esimerkiksi reitillä Helsinki-Nordkapp-Oslo.

## Lähteet

## Aiheesta muualla
* Rotel Toursin kotisivut 
* Rotel – The German Bus Hotel - Uniq Hotels -verkkosivuston juttu Roteleista
Erica Jarder

**Erica May-Lynn Jarder** (s. 2. huhtikuuta 1986 Täby, Ruotsi) on ruotsalainen pituushyppääjä.

Jarder saavutti pronssia pituushypyssä Göteborgin sisäratojen EM-kilpailuissa 2013. Sopotin MM-hallikilpailuissa 2014 hän sijoittui kahdeksanneksi. Ulkoradoilla Jarder on sijoittunut Moskovan MM-kilpailuissa 2013 kymmenenneksi, Zürichin EM-kilpailuissa 2014 kahdeksanneksi ja Pekingin MM-kilpailuissa 2015 12:nneksi.

Jarder on voittanut Ruotsin mestaruuden pituushypyssä ulkoradoilla 2007, 2012, 2013 ja 2014 sekä sisäradoilla 2008, 2009, 2012, 2013, 2015 ja 2016. Hänen ennätyksensä on ulkoradoilla 670 cm ja sisäradoilla 671 cm.

## Lähteet
* 

### Viitteet

## Aiheesta muualla
* https://twitter.com/EricaJarder
Ainoa nainen

**Ainoa nainen** () on Sidney Olcottin ohjaama yhdysvaltalainen mykkä melodraamaelokuva, joka sai ensi-iltansa vuonna 1924. Elokuvan pääosia näyttelevät Norma Talmadge ja Eugene O’Brien.

*Ainoan naisen* käsikirjoituksen laati C. Gardner Sullivan, ja sen tuottajina olivat Norma Talmadge ja Joseph M. Schenck. Elokuva kuvattiin työnimellä *Fight*, ja sen tuotantoyhtiönä oli Norma Talmadge Film Corporation. *Ainoa nainen* sai Yhdysvaltain ensi-iltansa 26. lokakuuta vuonna 1924. Suomessa elokuva sai ensi-illan 10. lokakuuta vuonna 1925. First National Pictures oli elokuvan levittäjänä. *Ainoan naisen* kopiota säilytetään Yhdysvaltain kongressin kirjaston elokuva-arkistossa.

## Juoni

”Fighting Jerry” Herrington (Edwards Davis) taivuttelee Helen Brinsleyn (Norma Talmadge) avioitumaan hänen tyhjäntoimittajapoikansa, Rexin (Eugene O’Brien), kanssa. Jos Helen ei avioidu Rexin kanssa, ”Fighting Jerry” uhkaa tuottaa Helenin William-isälle (Winter Hall) sosiaalista ja taloudellista häpeää. Helenin avioelämä on onnetonta, mutta hän pitäytyy sopimuksessaan. Herra Herrington antaa Helenille luvan hakea avioeroa, jos tämä pystyy tekemään Rexistä kunnon kansalaisen. Helen vie Rexin risteilylle &ndash; kauas pois alkoholin luota. Risteilyalus joutuu haaksirikkoon, jonka aikana Rexistä tulee uusi ihminen. Helen kieltäytyy avioeron hankkimisesta, kun tajuaa olevansa rakastunut Rexiin.

## Näyttelijät

## Lähteet

## Aiheesta muualla
* 
* 
* 
* ''Ainoa nainen'' Silent eran sivustolla
Kääpiöhiiri

**Kääpiöhiiri** eli **pikkuhiiri** (*Mus minutoides*) on kotihiirien sukuun kuuluva jyrsijälaji. Sitä pidetään lemmikkieläimenä terraariossa. Eläimet viihtyvät pareittain.

## Ulkonäkö ja koko

Kääpiöhiiri on maailman kevyin jyrsijälaji. Se painaa kuusi grammaa, sen ruumiin pituus on 4,5–8,2&nbsp;cm ja hännän pituus 2,8–6,5&nbsp;cm.

Aikuisten yksilöiden turkki on yleensä selkäpuolelta punaruskea ja vatsapuolelta valkoinen. Vastasyntyneet poikaset ovat karvattomia ja nuoret yksilöt ovat harmaita. Lajista on jalostettu useita värimuunnoksia.

## Levinneisyys ja elinympäristö

Luonnonvaraisena kääpiöhiirtä tavataan Saharan eteläpuolisessa Afrikassa.

## Lisääntyminen

Eläin tulee sukukypsäksi 6–8 viikon ikäisenä. Naaraan tiineys kestää noin 19 päivää. Pesueessa on 1–6 poikasta. Vieroitusaika on poikasten ollessa neljän viikon ikäisiä.

## Ravinto

Kääpiöhiiren ravinto koostuu enimmäkseen siemenistä. Lemmikkinä pidettäessä sille voidaan antaa myös eläinperäistä ravintoa, kuten kissan ruokaa, sekä kasviksia.

## Lähteet

## Aiheesta muualla
*Laji.fi: Pikkuhiiri (''Mus minutoides'')
* http://www.hiiret.fi/fin/lajit/?pg=5
Uno Godenhjelm

**Uno Leonhard Godenhjelm** (19. heinäkuuta 1842 Viipuri – 30. elokuuta 1903 Maarianhamina) oli suomalainen kamarikirjuri, postiekspeditööri ja toimittaja. Godenhjelm laati vuonna 1897 ensimmäisen luettelon Suomen paikannimistä ja niiden postiosoitteista.

Godenhjelmin vanhemmat olivat Lappeen tuomiokunnan tuomari Adolf Godenhjelm (1805–1879) ja Fredrika Juliana Katarina Cygnaeus (1813–1895).

Godenhjelm oli postin palveluksessa vuodesta 1863 alkaen. Hän toimi Maarianhaminan postinhoitajana vuodesta 1878 ja Maarianhaminan kaupunginviskaalina 1881–1889. Godenhjelm kokeili kirjekyyhkysten käyttöä Maarianhaminan ja Bogskärin välillä. Hän perusti Ahvenanmaalle myös ensimmäisen lehden Mariehamnspostenin. Paikannimiluettelonsa lisäksi Godenhjelm kirjoitti 1891 kirjan *Minnen från vargåren i Åbo län 1880–1882* Turun seudulla vuosina 1880–1881 21 pikkulasta surmanneesta tappajasudesta.

Uno Godenhjelm oli naimisissa vuodesta 1880 Nanny Lovisa Caloniuksen (1858–1933) kanssa.

## Teoksia
* *Reseberättelse* ; kirj. A. K. Planting ja Uno Godenhjelm. Helsingfors 1889
* *Minnen från vargåren i Åbo län 1880-1882*. G. W. Edlund, Helsingfors 1891
* *Postala erinringar till den korresponderande allmänhetens tjenst*. Helsingfors 1892
* *Luettelo paikkojen nimistä Suomessa ynnä niiden postiosoitteet - Postortslexikon för Finland* ;  Suomen Postihallituksen toimesta tehnyt Uno Godenhjelm. Wentzel Hagelstam, Helsinki 1897 (Teos online-muodossa Suomen Sukututkimusseuran sivuilla )
* *Luettelo paikkojen nimistä Suomessa ynnä niiden postiosoitteet : Lisävihko. 1*. Viktor Pettersson, Helsinki 1898

## Lähteet
* Martti Strangin GeneaNet-tietokanta :  Uno Leonard Godenhjelm
* J.V. Snellmanin kootut teokset : Henkilöhakemisto : Uno Leonhard Godenhjelm
* VargFakta : Finsk bok bär vittnesbörd om vargkrisen 1880-1881
Graustarkin prinsessa

**Graustarkin prinsessa** () on vuonna 1925 ensi-iltansa saanut Dimitri Buchowetzkin ohjaama yhdysvaltalainen mykkä draamaelokuva, jonka pääosissa ovat Norma Talmadge ja Eugene O’Brien. *Graustarkin prinsessa* jäi Talmadgen ja O’Brienin 11. ja viimeiseksi yhteiseksi elokuvaksi. *Graustarkin prinsessa* kertoo prinsessan ja amerikkalaisen rakkaudesta, jota prinssi yrittää kaikin keinoin vahingoittaa.

*Graustarkin prinsessa* perustuu George Barr McCutcheonin romaaniin *[[Graustark, The Story of a Love Behind a Throne]]* (1901), jonka pohjalta Lenore J. Coffee ja Frances Marion laativat elokuvan käsikirjoituksen. Elokuvan tuottajina olivat Talmadge ja Joseph M. Schenck, ja tuotantoyhtiönä oli Joseph M. Schenck Productions. *Graustarkin prinsessa* sai Yhdysvaltain ensi-iltansa 30. elokuuta vuonna 1925, ja Suomessa elokuva ilmestyi elokuvateattereihin 15. helmikuuta vuonna 1926. First National Pictures oli elokuvan levittäjänä. *Graustarkin prinsessan* kopiota säilytetään Yhdysvaltain kongressin kirjaston ja George Eastman House -taidemuseon elokuva-arkistoissa.

## Näyttelijät

## Lähteet

## Aiheesta muualla
* 
* 
* 
* ''Graustarkin prinsessa'' Silent era -sivustolla 
* ''Graustarkin prinsessa'' TCM Movie Databasessa
Luettelo Korean tasavallan presidenteistä

**Korean tasavallan presidentti** on  Korean tasavallan (Etelä-Korean) valtionpäämies.  Presidentti valitaan viisivuotiskaudelle suoralla kansanvaalilla, jossa yksinkertainen enemmistö riittää valituksi tulemiseen. Samaa henkilöä ei voida valita toiselle kaudelle.

Luettelo alkaa vuodesta 1948 ja etenee kronologisesti.

## Lähteet
Polttavan auringon alla

**Polttavan auringon alla** () on vuonna 1921 ensi-iltansa saanut Albert Parkerin ohjaama yhdysvaltalainen mykkä melodraamaelokuva, jonka pääosissa ovat Norma Talmadge ja Harrison Ford.

*Polttavan auringon alla* perustuu Andrew Soutarin romaaniin *[[On Principle]]* (1918), jonka pohjalta Anthony Paul Kelly laati elokuvan käsikirjoituksen. Norma Talmadge ja Joseph M. Schenck olivat elokuvan tuottajina, ja Norma Talmadge Film Corporation toimi elokuvan tuotantoyhtiönä. Elokuva kuvattiin työnimellä *Regeneration Isle*. *Polttavan auringon alla* sai Yhdysvaltain ensi-iltansa 19. joulukuuta vuonna 1921. Suomen ensi-ilta oli 9. kesäkuuta vuonna 1924. First National Pictures oli elokuvan levittäjä. Nykyään *Polttavan auringon alla* -elokuvan oletetaan olevan kadonnut.

## Juoni

Jamaikan saarella nuori ja lupaava Clifford Standish (Harrison Ford) on hitaasti uppoamassa alkoholiin ja irstailuun. Hän tapaa hyväsydämisen Gingerin (Norma Talmadge), joka auttaa Cliffordin takaisin raittiuteen ja yhteiskuntaan. Kun he palaavat yhdessä Englantiin, he huomaavat, että yhteiskunta ei olekaan elämisen arvoista.

## Näyttelijät

## Lähteet

## Aiheesta muualla
* 
* 
* 
* ''Polttavan auringon alla'' TCM Movie Databasessa 
* ''Polttavan auringon alla'' Silent eran sivustolla
Baabelin torni (Brueghelin maalaus)

**Baabelin torni** on flaamilaisen taidemaalarin Pieter Brueghel vanhemman maalaus, josta on olemassa kaksi jossain määrin erilaista versiota. Niistä toinen on päivätty vuodelle 1563 ja toinen on päiväämätön. Ilmeisesti on ollut olemassa myös kolmas versio, joka on kadonnut. Maalaus esittää Raamatun kertomusta myyttisen Baabelin tornin rakentamisesta.

Wienin taidehistoriallisessa museossa oleva suurempi kahdesta versiosta on 155 senttimetriä leveä ja 113 senttimetriä korkea. Se on signeerattu vuodelle 1563. Maalaus oli vuodesta 1566 Antwerpenin kaupungin omistuksessa, mutta päätyi myöhemmin keisari Rudolf II:lle ja edelleen arkkiherttua Leopold Vilhelmin kokoelmaan. Maalauksen pienempi versio on Rotterdamin Museum Boijmans Van Beuningen -museossa. Sekin kuului aikanaan keisari Rudolfille, ja myöhemmin sen tiedetään kuuluneen Espanjan kuningas Filip V:n vaimolle, kuningatar Elisabetille. Van Beuningen -museo sai maalauksen hankkiessaan rotterdamilaisen liikemiehen D. G. van Beuningenin taidekokoelman vuonna 1958. Tämän maalauksen mitat ovat 60 × 74,5 senttimetriä.

Maalaus lienee saanut innoitusta Rooman Colosseumista. Brueghel vieraili Roomassa vuosina 1552–1553. Maalauksen suuremmassa versiossa on etualalle kuvattu ihmisryhmä, jonka keskushahmon jotkut ovat arvelleet olevan kuningas Nimrod. Pienemmässä versiossa tornin rakentaminen näyttää olevan selvästi pitemmällä.

## Lähteet

## Aiheesta muualla

*Toren van Babel  Museum Boijmans Van Beuningen
Eilidh Doyle

**Eilidh Doyle** (o.s. **Child**, s. 20. helmikuuta 1987 Perth, Skotlanti) on brittiläinen 400 metrin aitajuoksija ja 400 metrin juoksija. 

Moskovan MM-kilpailuissa 2013 Doyle kuului Ison-Britannian 4&nbsp;x&nbsp;400 metrin viestijoukkueeseen. Joukkue sijoittui alun perin pronssille, mutta nousi myöhemmin Venäjän joukkueen dopinghylkäyksen takia hopealle. Samoissa kilpailuissa Doyle sijoittui 400 metrin aidoissa viidenneksi. Pekingin MM-kilpailuissa 2015 hän kuului pronssia saaneeseen Britannian pitkän viestin joukkueeseen. 400 metrin aitajuoksussa hän oli kuudes. IAAF World Relays -kilpailuissa Nassaussa 2015 hän sai niin ikään pronssia 4&nbsp;x&nbsp;400 metrin viestissä. Rio de Janeiron olympialaisissa 2016 hän juoksi avausosuuden Britannian pronssijoukkueessa 4&nbsp;x&nbsp;400 metrin viestissä. 400 metrin aitajuoksussa hän sijoittui kahdeksanneksi. Lontoon MM-kilpailuissa 2017 hän sai hopeaa 4&nbsp;x&nbsp;400 metrin viestissä ja oli kahdeksas 400 metrin aitajuoksussa.

Doyle voitti 400 metrin aitajuoksun Euroopan-mestaruuden Zürichissä 2014 ajalla 54,48 ja sai lisäksi pronssia 4&nbsp;x&nbsp;400 metrin viestissä. Hän voitti pitkän viestin Euroopan-mestaruuden Amsterdamissa 2016. Berliinin EM-kilpailuissa 2018 hän sai pronssia 4&nbsp;x&nbsp;400 metrin viestissä ja oli kahdeksas 400 metrin aitajuoksussa. Barcelonan EM-kilpailuissa 2010 Doyle sijoittui 400 metrin aidoissa kahdeksanneksi. Kansainyhteisön kisoissa hän on saanut 400 metrin aitajuoksussa hopeaa 2010, 2014 ja 2018. Alle 23-vuotiaiden EM-kilpailuissa hän oli samassa lajissa toinen 2009.

Sisäradoilla Doyle on saavuttanut Sopotin MM-hallikilpailuissa 2014 pronssia Ison-Britannian 4&nbsp;x&nbsp;400 metrin joukkueessa. Birminghamin sisäratojen MM-kilpailuissa 2018 häm sai pronssia 400 metrillä ajalla 51,60. Göteborgin sisäratojen EM-kilpailuissa 2013 Doyle saavutti hopeaa 400 metrillä ja kuului Ison-Britannian EM-kultajoukkueeseen 4&nbsp;x&nbsp;400 metrin viestissä. Belgradin EM-hallikilpailuissa 2017 hän sai hopeaa 4&nbsp;x&nbsp;400 metrin viestissä. Glasgow'n EM-hallikilpailuissa 2019 hän saavutti hopea 4&nbsp;x&nbsp;400 metrin viestissä. 

Doylen ennätys 400 metrin aidoissa on 54,09 ja 400 metrin sileällä 51,83.

## Lähteet
* 
* http://brand.puma.com/running/athletes/eilidh-child 
* 
* the-sports.orgin profiili 
### Viitteet
Osuuskumma

**Osuuskumma** on vuonna 2012 perustettu tamperelainen osuuskuntamuotoinen kirjankustantamo, joka julkaisee spekulatiivista fiktiota eli tieteis- ja fantasiakirjallisuutta. Osuuskumma julkaisee pääasiassa omien jäsentensä julkaisuja ja novelliantologioita. Kustantamo on julkaissut myös kolme käännöskirjaa ja vieraskielisiä teoksia. Osuuskumma julkaisi ensimmäisen suomalaisen steampunk-antologian vuonna 2012.

Osuuskumman jäseniä ovat muiden muassa Magdalena Hai, J. S. Meresmaa ja  Anne Leinonen. Kustantamon julkaisuissa ovat esiintyneet myös Risto Isomäki, Tiina Raevaara ja M. G. Soikkeli.

## Lähteet

## Aiheesta muualla
* Osuuskumman verkkosivut